**Vedtekter for Landøy og Udøy Vel**

**§1. Definisjon og medlemskap**

Landøy og Udøy Vel (Vellet) er oppført i Frivillighetsregisteret under Brønnøysundregistrene med organisasjonsnummer 913 967 687.

Alle som tilhører en boenhet på øyene Landøy, Udøy og øyene som er tillagt disse hovedøyene, kan være med i Vellet. Medlemskapet etableres ved betaling av en årlig medlemskontingent. Hver betalt kontingent har en stemme i saker som kommer til votering i Vellet.

**§2. Formål**

Vellet skal arbeide for å opprettholde og forbedre det ytre miljøet, samt støtte opp om sosiale aktiviteter på øyene.

Spesifikke oppgaver som Vellet skal ha oppsyn med og igangsette tiltak for omfatter:

1. Vedlikehold og bruk av Skolehuset,
2. Vedlikehold og bruk av «Lokalet»,
3. Vedlikehold og bruk av de kommunale bryggene,
4. I samråd med grunneierne, vedlikeholde og utbedre veinett og turstier.

**§3. Årsmøte**

Vellets øverste møte er årsmøte. Ordinært årsmøte avholdes innen utgangen av juli hvert år. Tid og sted bestemmes på foregående årsmøte. Forslag til saker som ønskes behandlet må være sendt styret minst to uker før møtet. Innkallingen skal angi de saker som skal behandles på årsmøtet, og være tilgjengelig for medlemmene minst en uke før årsmøtet. Årsmøtet kan kun fatte vedtak i saker som er satt opp i innkallingen. Årsmøtet er vedtaksført med antallet medlemskontigenter som er representert på møtet Årsmøtet behandler:

1. Årsmelding inklusive regnskap for foregående regnskapsår (1. juli til 30. juni).
2. Innkomne forslag.
3. Fastsette kontingent.
4. Planer for kommende år.
5. Valg av styremedlemmer, revisor og valgkomite.

Årsmøtet registerert stemmeberettigede deltaklere, velger ordstyrer, referent og to deltakere til å undertegne protokollen fra møtet.

**§4. Styre**

Vellet ledes av et styre, som er Vellets øverste myndighet mellom årsmøtene. Styret består av inntil 8 medlemmer. Styret er beslutningsdyktig når 4 eller flere av styremedlemmer er til stede. Ved stemmelikhet har styrets leder dobbeltstemme.

Styret skal:

1. Innkalle til og avholde årsmøte,
2. Iverksette årsmøtets vedtak og bestemmelser,
3. Forvalte foreningens eiendeler, samt føre kontroll med Vellets økonom,
4. Etter behov opprette komiteer eller personer til å løse spesielle oppgaver,
5. Etter beste evne søke å oppfylle foreningens formål etter gjeldende vedtekter,
6. Representere foreningen utad.

Vellet kan komme med uttalelser i forbindelse med byggesaker eller andre tiltak som berører Vellets formål. Det skal fortrinnsvis skje når det kommer anmodning fra offentlige myndigheter og når sterke allmenninteresser, i tråd med Vellets formål, tilsier det.

**§5. Valgkomite og valg**

Valgkomiteen består av to medlemmer av Vellet og velges for ett år av Årsmøtet. Valgkomiteen skal foreslå kandidater til å fylle styreverv som er på valg, samt revisor. Komiteen skal vurdere kandidater i lys av at styret skal ha en balansert sammensetning som reflekterer medlemsmassen og hvor det tas hensyn til kjønn, alder og representasjon fra de ulike øyene. Basarkomiteen skal være representert i styret og velger selv sin representant.

Valgkomiteen utarbeider skriftlig forslag til nye styremedlemmer som sendes ut sammen med innkallingen til Årsmøtet. Bare deltakere på Årsmøtet kan delta i stemmegivningen i valg til styret.

**§6. Ekstraordinært årsmøte**

Ekstraordinært årsmøte skal avholdes når styret finner det påkrevet eller når minst 10 % av medlemmene kommer med skriftlig krav om det.

**§7. Vedtektsendringer**

Endringer i disse vedtekter kan bare foretas på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene.

**§8. Oppløsning (§8 kan ikke endres)**

Oppløsning av Vellet kan bare behandles på ordinært årsmøte. Blir oppløsning vedtatt med minst 2/3 flertall, innkalles ekstraordinært årsmøte 3 måneder senere. For at oppløsning skal skje må vedtaket her gjentas med 2/3 flertall. Ved oppløsning bestemmer Årsmøtet etter forslag fra Styret hvordan Vellets gjenvænde midler skal disponeres.

22. juli 2019